Title: Αναπτύσσω ΠΑΡΑΓΡΑΦΟΥΣ με ΤΡΟΠΟΥΣ...

Αναπτύσσω ΠΑΡΑΓΡΑΦΟ. Με τι ΤΡΟΠΟΥΣ...

Text χωρίς τίτλο

Πώς αναπτύσσεται μια ΠΑΡΑΓΡΑΦΟΣ με ΤΡΟΠΟΥΣ, απλά και πρακτικά:

=> Μελέτα προσεκτικά τις παρακάτω παραγράφους που αναπτύσσουν τα εξής θέματα:

Παιδεία - Ανάπτυξη ατόμου / ΜΜΕ / Ταξίδι - τουρισμός / Οικογένεια - Μεγάλοι και μικροί.

Το θέμα ΑΝΑΠΤΥΣΣΕΤΑΙ με διαφορετικό ΤΡΟΠΟ - έχουν διαφορετικό σκοπό και οργανώνονται διαφορετικά τα δομικά τους μέρη.

=> Κάνε τις ασκήσεις που προτείνω μετά από κάθε παράδειγμα.

ΕΙΣΑΓΩΓΗ

Text χωρίς τίτλο

Όταν έχω έτοιμη τη Θεματική Πρόταση ΘΠ, δηλαδή το θέμα και τη δική μου άποψη-οπτική για το θέμα, σκέφτομαι πώς θα το αναπτύξω. Δηλαδή πώς θα το αναλύσω με τις Λεπτομέρειες-σχόλια Λ-ΣΧ της παραγράφου. Γιατί σκοπός μου είναι: Να το παρουσιάσω στον αναγνώστη έτσι, ώστε να καταλάβει σαφώς το θέμα όπως το βλέπω εγώ, επίσης να τον διαφωτίσω για ένα θέμα που δε γνωρίζει ή να τον πείσω να αποδεχθεί την άποψή μου για το θέμα.

Οπότε, πριν αρχίσω να γράφω την παράγραφο, κάνω σχέδιο.

ΣΧΕΔΙΟ = Σκέφτομαι + κρατώ σημειώσεις:

1ο) Ποιες ιδέες / πληροφορίες αφορούν το θέμα μου; Ποιες πετυχαίνουν τον σκοπό που έχω στο μυαλό, αυτό που θέλω να δείξω στον αναγνώστη; = λεπτομέρειες-σχόλια Λ-Σχ της παραγράφου.

2ο) Έχω μετά να οργανώσω τις λεπτομέρειες-σχόλια Λ-Σχ, να τις βάλω σε μια λογική σειρά-τάξη.

=> Αφού γράψω τις Λ-ΣΧ, μετά ξαναδιαβάζω την παράγραφο και μπορώ να γράψω κατακλείδα Κκ, δηλαδή ένα συμπέρασμα, μια φράση-ανακεφαλαίωση, μια τελική εντύπωση ή μια προτροπή / προσδοκία / ευχή ή ένα συναίσθημα, που πηγάζει από όσα έχω γράψει.

Τι+πώς κάνω: Ανάπτυξη θέματος σε ΠΑΡΑΓΡΑΦΟ με ΣΥΓΚΡΙΣΗ-ΑΝΤΙΘΕΣΗ

Text χωρίς τίτλο

Γράφω στη Θεματική Πρόταση ΘΠ το θέμα = δύο πρόσωπα/πράγματα αντίθετα ή, πάντως, με διαφορές μεταξύ τους. Στις Λεπτομέρειες - Σχόλια Λ-Σχ εξηγώ σε τι αντιτίθενται / διαφέρουν.

Πώς οργανώνω τις αντιθέσεις / διαφορές:

1ον) πώς είναι το ένα στη μισή παράγραφο + 2ον) πώς είναι το άλλο.

Ή…

γράφω τις αντιθέσεις / διαφορές 1-1, δηλαδή 1 για το πρώτο πρόσωπο/πράγμα + 1 για το αντίθετο ή διαφορετικό – μετά 1 ακόμα για το πρώτο + 1 ακόμα για το αντίθετο ή διαφορετικό κλπ, μέχρι να τελειώσουν οι διαφορές.

=> Πήγαινε να δεις παραδείγματα, να εφαρμόσεις κ να ασκηθείς εδώ. Πρόσεξε ιδιαίτερα με ποιον από τους 2 τρόπους οργανώνονται οι αντιθέσεις / διαφορές.

Τι+πώς κάνω: Ανάπτυξη θέματος σε ΠΑΡΑΓΡΑΦΟ με ΠΑΡΑΔΕΙΓΜΑΤΑ

Text χωρίς τίτλο

Γράφω στη Θεματική Πρόταση ΘΠ το θέμα. Οι Λεπτομέρειες - Σχόλια Λ-Σχ είναι παραδείγματα, που βοηθούν τον αναγνώστη να καταλάβει καλά πώς ακριβώς έχει το θέμα. Γι’ αυτό γράφω αρκετά παραδείγματα – τεκμήρια΄  επίσης, χρειάζεται να είναι αντιπροσωπευτικά για το θέμα, συγκεκριμένα και σαφώς διατυπωμένα.

=> Πήγαινε να δεις παραδείγματα, να εφαρμόσεις κ να ασκηθείς εδώ.

Τι+πώς κάνω: Ανάπτυξη θέματος σε ΠΑΡΑΓΡΑΦΟ με ΑΙΤΙΟΛΟΓΗΣΗ / ΑΙΤΙΟΥ-ΑΠΟΤΕΛΕΣΜΑΤΟΣ

Text χωρίς τίτλο

1α.Γράφω στη Θεματική Πρόταση ΘΠ ένα πρόβλημα / φαινόμενο. Και στις Λεπτομέρειες-Σχόλια Λ-Σχ γράφω ποιες είναι αιτίες και πώς οδηγούν σε αυτό.

Ή

Γράφω στη Θεματική Πρόταση Θ.Π. τη θέση-άποψή μου για ένα θέμα. Και στις Λεπτομέρειες-Σχόλια Λ-Σχ γράφω γιατί ισχύει αυτό που υποστηρίζω για το θέμα. Δηλαδή προσπαθώ να βρω λογικές προτάσεις+αποδείξεις, που αποδεικνύουν ότι είναι ορθή. Έτσι θα πείσω τον αναγνώστη ότι έχω δίκιο.

Ή

1β. Γράφω στη Θεματική Πρόταση ΘΠ ένα πρόβλημα / φαινόμενο που έχει συνέπειες-αποτελέσματα. Και στις Λεπτομέρειες-Σχόλια Λ-Σχ αιτιολογώ-εξηγώ πώς από μια αιτία οδηγούμαστε σε αποτέλεσμα/αποτελέσματα.

=> Πήγαινε να δεις παραδείγματα, να εφαρμόσεις κ να ασκηθείς εδώ.

Τι+πώς κάνω: Ανάπτυξη θέματος σε ΠΑΡΑΓΡΑΦΟ με ΔΙΑΙΡΕΣΗ

Text χωρίς τίτλο

Γράφω στη Θεματική Πρόταση ΘΠ το θέμα. Όταν το  θέμα = ένα σύνολο που αποτελείται από μέρη, στις Λεπτομέρειες - Σχόλια Λ-Σχ γράφω ένα ένα με τη σειρά τα μέρη του συνόλου: πρώτο, δεύτερο, τρίτο… τελευταίο. Δηλαδή διαιρώ-χωρίζω το σύνολο στα μέρη από τα οποία αποτελείται.

Συνοπτικά: Έχω μια έννοια διαιρετέα, η οποία διαρείται και προκύπτουν τα μέλη της διαίρεσης.

=> Πήγαινε να δεις παραδείγματα, να εφαρμόσεις κ να ασκηθείς εδώ.

Τι+πώς κάνω: Ανάπτυξη θέματος σε ΠΑΡΑΓΡΑΦΟ με ΟΡΙΣΜΟ

Text χωρίς τίτλο

Γράφω στη Θεματική Πρόταση ΘΠ μία έννοια που χρειάζεται εξήγηση,
σε ποια γενική κατηγορία εννοιών ανήκει
και ποια η βασική διαφορά που την ξεχωρίζει από άλλες συγγενικές - παρόμοιες, οι οποίες ανήκουν στην ίδια γενική κατηγορία.
Και στις Λεπτομέρειες-Σχόλια Λ-Σχ γράφω περισσότερα ιδιαίτερα χαρακτηριστικά - συστατικά της
ή πώς από τα συστατικά γεννιέται η έννοια.

Συνοπτικά: Γράφουμε την οριστέα έννοια, το γένος στο οποίο ανήκει και
την ειδοποιό διαφορά της από άλλες συγγενικές - παρόμοιες. Και δίνουμε ακόμα περισσότερες εξηγήσεις...

=> Πήγαινε να δεις παραδείγματα, να εφαρμόσεις κ να ασκηθείς εδώ